אתמול, יום ראשון, 29 בדצמבר, נערכה קבלת פנים לנוסע ה-1,000,000 שנחת בשדה התעופה רמון. קבלת הפנים הרשמית נערכה במעמד מנהל נמל התעופה רמון אילת, מר חנן מוסקוביץ, רשות שדות התעופה, מר פיני שני, משרד התיירות -סמנכ״ל בכיר חוויית התייר, ניקולא קומרל, מנהל תחנה קבוצת לופטהנזה בישראל ובכירים נוספים.
מרשות שדות התעופה נמסר כי לאחר תשעה חודשי פעילות בלבד נחת בנמל התעופה הבינלאומי ״רמון אילת״ הנוסע ה-1,000,000. מתחילת השנה עברו בנמלי התעופה של אילת (השדה הישן בעיר ונמל התעופה רמון) מיליון וחצי נוסעים מתוכם כאמור בנמל התעופה רמון בלבד 1,000,000 נוסעים - ירידה של 11% במצטבר.
הנוסע ה-1,000,000 הוא תייר שהגיע לאילת בטיסת לופטהנזה 670 LH מפרנקפורט לנופש בעיר אילת. הנוסע מר יעקב פייסטהאואר ובת זוגו הגב גרנראט אן כריסטין שמחו לקבלת הפנים לאחריה יקבלו סיור באילת. מתחילת השנה חלה עלייה של 12.2% במספר התיירים לרמון אילת.
על פי נתוני רש״ת מעל 1,050 טיסות בינלאומיות צפויות לעבור בנמל התעופה רמון בעונת החורף הקרובה ועליהן כ-350 אלף נוסעים בטיסות בינלאומיות. מרש״ת נמסר עוד כי תמרוץ מטעם משרד התיירות, בגובה של 60 אירו לנוסע שנוחת בנמל התעופה הבינלאומי רמון - בעונת החורף, בנוסף לתמרוץ רשות שדות התעופה לחברות התעופה הביא לגידול משמעותי בטיסות הבינלאומיות לאילת ובעונת החורף הנוכחית צפויות לנחות בו מעל 45 טיסות בינלאומיות שבועיות מאירופה. כספי התמרוץ של משרד התיירות מיועדים לשיווק אילת כיעד תיירותי.